
București, 21 decembrie 2021

A V I Z    C O M U N
asupra Proiectului de lege pentru aprobarea Ordonanţei de urgenţã a Guvernului nr.97/2021 cu privire la rectificarea bugetului de stat pe anul 2021
	În conformitate cu prevederile art.21 din Regulamentul activităţilor comune ale Senatului şi Camerei Deputaţilor, republicat, Comisia pentru mediu a Senatului, Comisia pentru ape păduri,pescuit și fond cinegetic a Senatului şi Comisia pentru mediu şi echilibru ecologic a Camerei Deputaţilor au fost sesizate, prin adresele           L 522/2021şi PLx 596/2021, pentru dezbatere şi avizare cu Proiectul de lege pentru aprobarea Ordonanţei de urgenţã a Guvernului nr.97/2021 cu privire la rectificarea bugetului de stat pe anul 2021.
	Potrivit prevederilor art.24 din Regulamentul activităţilor comune ale Senatului şi Camerei Deputaţilor, membrii comisiilor reunite, au examinat proiectul de lege mai sus menționat în ședința din 21 decembrie 2021.
În raport cu obiectul şi conţinutul său, proiectul de lege face parte din categoria legilor ordinare.
	În urma finalizării dezbaterii, membrii comisiilor au hotarât, cu majoritate de voturi, avizarea favorabilă a Proiectului de lege pentru aprobarea Ordonanţei de urgenţ a Guvernului nr.97/2021 cu privire la rectificarea bugetului de stat pe anul 2021.

